JKW-KABUM-21-ZHA-001-007-wylie
gshin por ngo sprod kha shas/__ gshin por chos bshad skabs su/__dang po 'od gsal ngo sprad pa ni/__'di ltar gnyis med rnam rgyal las/__lus can rnams ni nges par 'chi ba'i tshe/__sa ni chur thim chu ni me la thim/__me ni rlung la rlung ni rnam shes thim/__rnam shes gzung ba 'od gsal 'jug par 'gyur/__zhes pa ltar 'byung bzhi rim par thim zhing snang mched thob gsum gyi mthar gzhi yi 'od gsal shar ba ngo sprod/__der ma bu 'dres pa'i tshe na de bzhin nyid kyi 'pho ba'am/__'chi ba chos skur sangs rgyas pa'o/__/rlung rnam shes la thim pa tshun 'das pa'i gdams pa btab ste/__de yang dbang khrid ma thob pa sogs spyi la/__bzang spyod kyi don slob dpon dzai ta ri las byung ba'i snang ba mtha' yas kyi sgom don ltar gdams te/__de yang sngon 'gro ni/__bdag dang mkha' mnyam 'gro ba ma lus pa/__/dpal ldan bla ma ston mchog rdzogs sangs rgyas/__/dam chos 'phags pa'i dge 'dun thams cad la/__/deng nas byang chub bar du skyabs su 'gro/__/lan gsum/__'gro rnams srid pa'i rgya mtsho las bsgral phyir/__bdag gis rdzogs pa'i byang chub bsgrub par bya/__de mi ched du bde chen bgrod pa'i lam/__/snang ba mtha' yas ting 'dzin bsgom par bya/__/lan gsum/__khyed rang gnas pa'i sa 'di dag pa'i zhing /__/bde ba can gyi bkod pa phun tshogs bsam/__rang nyid thugs rje che sogs lhar gsal ba'i/__/nam mkhar ye shes rang snang rin chen khri/__/pad+ma zla ba brtsegs pa'i gdan stengs su/__/rgyal ba snang ba mtha' yas sku mdog dmar/__/zhal gcig 'dzum zhal phyag gnyis mnyam bzhag steng /__lhung bzed bdud rtsis bkang ba bsnams pa'i sku/__dar gyi na bza' rin chen rgyan gyis mdzes/__/zhabs gnyis rdo rje'i skyil krung bzhugs par bsgom/__/de mthar brgyud pa'i bla ma thams cad dang /__/sangs rgyas byang chub sems dpas bskor bar gyur/__ji snyed su dag__/sogs sam/__chos spyod bcu pa sogs gang 'os bya/__dngos gzhi/__de nas sdig pa dag snyam nges shes bskyed/__tshe 'di'i yul la chags zhen thams cad spang /__'chi la mi 'jigs bde ba can gyi zhing /__nges par 'gro snyam gsol ba 'di ltar gdab/__bcom ldan de bzhin gshegs pa dgra bcom pa/__/yang dag rdzogs pa'i sangs rgyas 'od dpag med/__bdag gi sdig sgrib sbyangs nas khyed kyi zhing /__/myur skye byang chub lung bstan thob par mdzod/__ces pa dad 'dun drag pos gsol btab mthar/__khyed rang rnam shes 'od zer dkar po'i gzugs/__/sna sgo'i rlung dang mnyam du phyir thon nas/__/rgyal ba'i shangs bug zhugs nas thugs kar thim/__/rang sems rgyal ba'i thugs dang dbyer med bsres/__/rlung nang 'jug dus rgyal ba'i thugs ka nas/__/'od byung khyod kyi khar zhugs snying gar thim/__/rgyal ba'i thugs dang rang sems 'dres par bsam/__/de 'dra dbugs kyi 'gro 'ong ci nus bsgom/__/rjes ni/__mtha' bskor bzhugs pa'i bla ma rgyal ba sras/__/phyi nas rim zhu 'od dpag med la thim/__/de yang 'od zhu rang la rang nyid kyang /__/'od zhu bla ma sangs rgyas rang sems gsum/__/dbyer med 'khor 'das ro gcig ngang du zhog__/slar yang rang nyid 'od dpag med skur ldang /__/rgyal ba'i dkyil 'khor bzang zhing dga' ba der/__/sogs brjod do/___/___!_dus gsum sangs rgyas thams cad 'dus pa'i bdag__/skyabs gnas bla ma mchog dang dbyer med pa'i/__/rdo rje rnal 'byor ma la gsol ba 'debs/__/bdag 'dzin blo yis thongs par byin gyis rlobs/__/dgos med rgyud la skye bar byin gyis rlobs/__/lam mchog 'pho ba 'byongs par=__'khyugs med mkha' spyod 'grub par byin gyis rlobs/___/___!_gal te 'pho ba dang /__'od gsal gyi gdams pas ma zin na/__'od gsal las 'khrul te lus sems bral nas srid pa bar dor brdzus te skyes na bar do'i ngo sprod bya bar bshad do/___/___!_rnam snang gi phyag rgya'i dgos pa ni/__lus kyi g.yon na byang sems 'bab pa'i rtsa yod pa/__de mtshon pas g.yon pa'i 'dzub mo bsgreng ba yin la/__byang sems de nyid phyir mi 'pho bar lus kyis rtag tu 'ching bar byed pa mtshon phyir g.yas pa'i khu tshur gyis de bcing bar byed pa'i don to/__/zhes lam 'bras bla ma rigs lngar sgom pa'i zin bris las bshad do/__/klu gtor las/__yul gyi dbang po sna tshogs su snang ba zhes pa/__yul gyi rnam pa sna tshogs su snang ba zhes dper na shel gyi lus lta bu'o/___/___!_
Debug data: